Lav et referat af nedenstående tekst:

Tekst:
For blot et par dage siden hentede AaB den kenyanske landsholdsspiller Richard Odada på en lejeaftale, der gælder for resten af sæsonen. Nu henter de endnu en landsholdsspiller til fra Afrika. Her er tale om Eugene Amankwah. I løbet af foråret var han gæstespiller i AaB i et par uger. Her har ghanseren tilsyneladende gjort det så godt, at AaB nu har valgt at hente ham på en treårig aftale. Den 18-årige forsvarsspiller har optrådt to gange for Ghanas U23-landshold og tre gange for  U20-landsholdet. - Eugene er en udviklingsspiller, som vi gennem de næste år skal være med til at forme og bygge op - både på AaB Akademiet og gennem træningspas med førsteholdet. Som gæstespiller i foråret leverede han et godt indtryk både på og uden for banen, siger AaB’s sportsdirektør Ole Jan Kappmeier og tilføjer: - Han er en talentfuld spiller, som vil arbejde hårdt, og som har umiddelbare styrker omkring sin acceleration og fart, og vi håber, at han kan udvikle sig og udfolde sit potentiale over de næste år. Eugene Amankwah, der kommer til AaB fra den ghanesiske klub Benap FC, bliver en del af AaB Akademiets gruppe af transitionsspillere, der primært følger AaB Akademiets U/19 Ligahold, men også jævnligt deltager i træning med førsteholdet.

Referat:
AaB har skrevet en treårig aftale med Eugene Amankwah.